# **KRUTH1**

# **ประกาศองค์การบริหารส่วนตำบลโจดหนองแก**

**เรื่อง หลักสูตรและวิธีการสอบคัดเลือก**

**-------------------------**

ตามที่องค์การบริหารส่วนตำบลโจดหนองแก อำเภอพล จังหวัดขอนแก่น ได้ประกาศรับสมัครสอบคัดเลือกพนักงานส่วนตำบลในสายงานที่เริ่มต้นจากระดับ 3 ลงวันที่ 29 มกราคม 2557 จำนวน 2 ตำแหน่ง คือ นักพัฒนาชุมชน และ เจ้าหน้าที่วิเคราะห์นโยบายและแผน และได้กำหนดวันสอบคัดเลือกในวันที่ 8 มีนาคม 2557 นั้น องค์การบริหารส่วนตำบลโจดหนองแกจึงขอประกาศหลักสูตรและวิธีการสอบคัดเลือก ฯ ดังนี้

**1. หลักเกณฑ์และวิธีการสอบคัดเลือก**

**ภาค ก. ความรู้ความสามารถทั่วไป** (100 คะแนน)

- ข้อสอบปรนัย 50 ข้อ ๆ ละ 2 คะแนน รวม 100 คะแนน

ทดสอบความรู้เกี่ยวกับพระราชบัญญัติกฎหมายการปฏิบัติงานราชการ

ส่วนท้องถิ่น

**ภาค ข. ภาคความรู้ความสามารถที่ใช้เฉพาะตำแหน่ง** (100 คะแนน)

- ข้อสอบปรนัย จำนวน 50 ข้อ ๆ ละ 1 คะแนน คะแนนรวม 50 คะแนน

- ข้อสอบอัตนัย จำนวน 2 ข้อ ๆ ละ 25 คะแนน คะแนนรวม 50 คะแนน

ทดสอบความรู้ความสามารถเกี่ยวกับความรู้ที่ใช้เฉพาะตำแหน่ง

มาตรฐานกำหนดตำแหน่ง

**ภาค ค. ภาคความเหมาะสมกับตำแหน่ง** (100 คะแนน)

ทดสอบความรู้ด้วยวิธีสอบสัมภาษณ์

**2. วัน เวลาและถานที่สอบคัดเลือก**

คณะกรรมการสอบคัดเลือก จะดำเนินการสอบคัดเลือกในวันเสาร์ที่ ๘ มีนาคม ๒๕๕๗ ณ ห้องประชุมพระธาตุขามแก่น ศาลากลางจังหวัดขอนแก่น (ชั้น 2) ตำบลในเมือง อำเภอเมือง จังหวัดขอนแก่น เวลา 09.00 น. เป็นต้นไป ผู้เข้าสอบควรมาถึงสถานที่สอบก่อนเวลาสอบครึ่งชั่วโมง

**3. การแต่งกาย**

ผู้เข้าสอบต้องแต่งเครื่องแบบชุดสีกากีคอปก แขนยาว

**4. หลักฐานที่ใช้ในการเข้าสอบ**

1. บัตรประจำตัวสอบที่องค์การบริหารส่วนตำบลโจดหนองแกออกให้ในวันสมัคร

2. บัตรประจำตัวประชาชน หรือบัตรข้าราชการ หรือบัตรอื่นที่ทางราชการออกให้

จึงประกาศให้ทราบโดยทั่วกัน

ประกาศ ณ วันที่ 3 เดือน มีนาคม พ.ศ. ๒๕๕7



ร้อยตำรวจตรี

(วัฒนชัย ประไกรวัน)

นายกองค์การบริหารส่วนตำบลโจดหนองแก